Любов 2.0, Барбара Фредриксън
Любов 2.0, Барбара Фредриксън
-----------------------------


### Как върховната човешка емоция влияе върху чувствата, мислите, постъпките и всичко, в което се превръщаме







Всички знаем, че любовта е важна, но с тази си изключителна книга специалистът по положителни емоции Барбара Фредриксън ни показва колко всъщност е важна тя, като ни предлага напълно нов начин, по който да я разбираме и ценим. Любовта, повече от щастието и дори от оптимизма, държи ключа към подобряването на нашето психично и физическо здраве, както и към удължаването на живота ни и постигането на по-голяма дълбочина в личните ни преживявания.

Стъпвайки върху изследванията на собствената си лаборатория, Фредриксън предефинира любовта от представата за як и несломим мастодонт в микромоменти на свързване между индивидите, било то и непознати. Показва ни, че нашата способност да изпитваме любов може да бъде измерена и усилена, така че да ни донесе по-добро здраве и дълголетие. И накрая, авторката ни запознава с формални и неформални практики, благодарение на които да отключим любовта в собствения ни живот, да станем по-състрадателни и дори да утешим себе си.

Рядка по своите мащаби и амбициозна в посланието си, книгата „Любов 2.0“ ще преобрази вашите възгледи и начина, по който преживявате най-силната човешка емоция.



